मुख्यमंत्री योगी आदित्यनाथ ने मंगलवार को दीपोत्सव समारोह में शामिल होने के बाद सर्किट हाउस में रात्रि विश्राम किया। बुधवार सुबह 8 बजे वह अयोध्या पहुंच गए। सर्वप्रथम हनुमान जी महाराज के चरणों में श्रद्धा निवेदित की और उसके बाद रामलला के दरबार में हाजिरी लगाई। उन्होंने सुग्रीव किला के महंत ज.गु.पुरूषोत्तमाचार्य, बड़ा भक्तमाल के महंत कौशल किशोर दास व रामजन्मभूमि न्यास के अध्यक्ष महंत नृत्यगोपाल दास से उनके आश्रम पर जाकर आशीर्वाद लिया। इसके बाद दिगंबर अखाड़ा पहुंचे, यहां भी हिंदू पक्षकार महंत धर्मदास, महंत कन्हैयादास रामायणी सहित अन्य संत-धर्माचार्यों से भेंट की। यहां से सीधे सरयू तट पहुंचे और रामचंद्रदास परमहंस की समाधिस्थल पर जाकर नमन किया। रामकथा पार्क का भी निरीक्षण किया, विकास को लेकर तमाम दिशा निर्देश अधिकारियों को दिया।